สมัชชานีวเว

สมัชชานีวเว (, นีวเว: Niue Fono Ekepule) คือสภานิติบัญญัติระบบสภาเดี่ยวของนีวเวซึ่งเป็นรัฐสัมพันธ์เสรีของนิวซีแลนด์ ประกอบด้วยสมาชิกจำนวน 20 คน โดย 14 คนเป็นตัวแทนจากหมู่บ้านต่างๆ (จากการเลือกตั้งระบบแบ่งเขตคะแนนสูงสุด) และอีก 6 คนมาจากการเลือกตั้งระบบแบ่งเขตหลายเบอร์ มีวาระคราวละ 3 ปี

นีวเวรับการปกครองระบบเวสต์มินสเตอร์มาใช้ โดยมีนายกรัฐมนตรีเลือกโดยเสียงข้างมากในสมัชชา และมีรัฐมนตรีเป็นสมาชิกสมัชชา

ประธานสภาจะต้องเป็นบุคคลภายนอกสมัชชา หากในกรณีเป็นสมาชิกสมัชชาจะต้องลาออกจากความเป็นสมาชิกConstitution of Niue, article 20 (3). ประธานไม่สามารถออกเสียงลงมติได้

กระบวนการด้านนิติบัญญัติ
อำนาจนิติบัญญัติของสมัชชาตามบัญญัติในรัฐธรรมนูญนั้นคือการผ่านร่างกฎหมาย โดยสมาชิกสมัชชาสามารถเสนอร่างกฎหมายในสมัชชาได้ แต่สมัชชาไม่สามารถร่างกฎหมายที่เกี่ยวกับการเงินการคลังได้หากไม่ได้รับการยินยอมจากนายกรัฐมนตรี ร่างกฎหมายที่เกี่ยวข้องกับกฎหมายอาญาหรือสถานะส่วนบุคคล สาธารณูปโภคหรือเกี่ยวกับที่ดินในนีวเวไม่สามารถดำเนินการได้โดยไม่ได้รับรายงานจากส่วนราชการต่างๆ ที่เกี่ยวข้อง อาทิเช่น ประธานศาลสูงสุด เป็นต้นConstitution of Niue, Articles 30 – 33.

ร่างกฎหมายจะบังคับใช้ได้เมื่อผ่านการรับรองจากสมัชชาและลงนามโดยประธานสภาConstitution of Niue, Article 34. โดยในนีวเวไม่จำเป็นต้องได้รับพระบรมราชานุญาต

อ้างอิง

น
น
น